
Годишен план за дейността на 26.СУ „Йордан Йовков“ –  гр. София през учебната 2026/2027 година



I. Анализ на състоянието на образователната институция:

1. Кратка история
26.СУ „Йордан Йовков“ е училище със 145-годишна история. То е единственото общинско училище на територията на квартала и е  наследник на първото училище в кв. Княжево. Училището се помещава в сграда, построена през 1961 г., но многократно обновявана и модернизирана.
2. Физическа среда
В момента сградата разполага с 22 учебни кабинета, физкултурен салон, библиотека, театрална и семинарна зала. До училищния двор има парк с детска площадка и градински фитнес уреди. В настоящето училището представлява една съвременна образователна институция – училище от семейно-общностен тип (в него се обучават вече няколко поколения княжевци), което задоволява нуждите на кварталната общност от качествено  образование, възпитание в общочовешки ценности и много добра реализация на възпитаниците във висши учебни заведения. 
3. Учениците от 1. до  12.клас учат на едносменен режим. В момента в училището се обучават около 600 ученици. Учениците се обучават в 26 паралелки: 12 паралелки в начален етап в целодневно обучение, 9 паралелки в прогимназията и 5 паралелки в гимназията. В гимназиален етап от 5 години е утвърден профил „Софтуерни и хардуерни науки“.
4. Педагогическите специалисти
Педагогическият състав се състои от 57 учители, в това число педагогически съветник, психолог и ресурсен учител. От тях : 25 с пета ПКС, 9 с четвърто ПКС, 1 с трето ПКС, 4 с второ ПКС и 1 с първо ПКС.
5. Силни страни: 
1. Единствено общинско училище в квартала.
2. Отдалеченост от рисковете на градската среда, спокойствие и прекрасен изглед към Витоша, паркова среда.
3. Голям двор, зеленина, добре оформени и поддържани спортни площадки, детска площадка, градински фитнес.
4. Добра интернет свързаност, изградена Wi-Fi мрежа и контролиран достъп на учениците до нея. Обезпеченост на всички педагогически специалисти с компютърни устройства.
5. Богата библиотека, изградени специални кабинети, семинарна и театрална зала. Материалната база постоянно се обновява и обогатява.
6. Училището е с традиции в образованието. Успешно реализирали се ученици. Ангажираност с проблемите на устойчивото развитие, на екологията и опазването на околната среда, богати традиции в тази област.
7. Добре подготвени, с богат опит и доказан професионализъм педагогически специалисти, повечето от които с две специалности. Успешно приобщаване на млади педагози.
8. Силен екипен дух, взаимно разбирателство, толерантност и подкрепа между всички педагогически специалисти.
9. Сравнително малък брой ученици, което осигурява спокойна среда, възможност за индивидуално внимание и индивидуален подход към всеки ученик.
10. Успешно изградена и поддържана подкрепяща среда. Дух на толерантност, приятелство и подкрепа във взаимоотношенията между учениците и между учениците и педагогическите специалисти.
11. Изграден екип за подкрепа на личностното развитие с всички нужни специалисти – психолог, педагогически съветник, ресурсен учител и логопед. Създадени традиции в сферата на приобщаващото образование.
12. Силни традиции и високи успехи в работата с деца и ученици със специални образователни потребности.
13. Минимален процент на отпадащи ученици, ефективна дейност по превенция на ранното напускане, на проявите на агресия и училищния тормоз.
14. Всестранна грижа за учениците. Социално подпомагане и подкрепа в кризисни за семействата ситуации. Богати традиции и опит в извънкласната дейност.
15. Изградена силна и сплотена училищна общност. Натрупан богат опит и постоянно развитие в тази сфера.
16. Постоянна активна комуникация с родителите, с изградено доверие и двустранна готовност за сътрудничество с родителската общност. Превръщане на „Семеен празник в училищния двор“ в любима училищна традиция.
17. Предоставяне на социално-педагогически и психолого-педагогически услуги за родителите – индивидуални психологически и педагогически консултации, групово консултиране чрез дискусионно-консултативни срещи и чрез „Ателие за родители на първокласници“ и „Ателие за родители на петокласници“.
18. Установено дългогодишно и успешно партньорство с Асоциация „Родители“, с Национална мрежа за децата, Фондация „Приложни изследвания и комуникации“ и други неправителствени организации за съвместна работа по проблемите на децата, родителите и семейството.
19. Училищно настоятелство и Обществен съвет, ангажирани с проблемите на училището.
20. Активно сътрудничество с читалище „Братя Миладинови“ и с различни граждански сдружения.
21. Прозрачност на управлението, активен диалог с всички представители на училищната общност по актуалните проблеми на училището.
22. Подобряваща се инфраструктура на квартала и развитие на транспортните връзки към училището.
23. Едносменно обучение с целодневна организация на учебния ден, осигуряващо занимания с учениците от 1. до 5. клас до 18,00 часа.
 - Възможности:
1. Разширяване на квартала и заселването му с все по-повече млади, високообразовани хора.
2. Разработване на цялостна концепция за училище от семейно-общностен тип.
2. Разширяване на участието в състезания, олимпиади, конкурси, публични изяви, кампании и др.
3. Участие в европейски проекти.
4.  Създаване на партньорски взаимодействия с фирми и бизнеса.
5. Активно сътрудничество с общинските власти.
6. След направено проучване и обучение поетапно въвеждане на нови технологии в образованието.
7. Системна работа за привличане на млади педагози.
8. Създаване на стимули за повишаване мотивацията на учителите с цел подкрепа способностите и интересите на учениците.
9. Осигуряване на по-широк спектър от извънкласни форми за свободното време на учениците и създаване на условия за тяхната публична изява, инициатива и творчество.
10. По ефективно използване на електронното информационно табло за популяризиране дейността на училището и постиженията на учениците.
11. Създаване на награда за ученици и родители, спомогнали за утвърждаване на доброто име на училището.
6. Слаби страни:
1. Недостатъчно добра инфраструктура на квартала, въпреки подобренията. Отдалеченост и трудности при придвижване до училището.
2. Остарял сграден фонд, липса на капиталови вложения от страна на Столична община. Трудности и големи разходи за поддръжка на сградата и инсталациите.
3. Недостатъчно финансови средства за модерно оборудване на класните стаи и кабинетите, в т.ч. с интерактивни средства за образование.
4. Въпреки привличането на млади педагози, педагогическата колегия е с висока средна възраст. Увеличава се броят на  учителите пенсионери.
5. Консерватизъм и недостатъчно ниво на владеене на информационните и комуникационните технологии и на умения за използване на дигитални образователни ресурси у част от педагогическата колегия.
6. Въпреки подобреното финансово състояние на училището и повишаването на заплатите, нивото на доходите и допълнителното материално стимулиране не е достатъчно мотивиращо.
7. Недостатъчна и неефективна реклама за многобройните успешни инициативи и събития в училището. Липса на маркетингова стратегия.
8. Слабо участие в европейски проекти.
9. Недостатъчна роля на ученическото самоуправление.
10. Недостатъчен баланс между теоретичните знания и практическото им приложение.
 - Опасности и предизвикателства:
1. Част от педагогическите специалисти срещат трудности при прилагане на компетентностния подход.
2. Висок процент на учениците, които не притежават функционална грамотност в областта на четенето, математиката и природните науки. 
3. Спад в мотивацията на учениците за образователни постижения и развитие. Увеличаване на дела на ниско мотивираните ученици. Спад в успеваемостта. 
4. Риск от професионално прегаряне и възникване на емоционални проблеми.
5. Недостатъчна мотивация на учителите, поради ниското заплащане, липсата на добра материална база в училището, отговаряща на предизвикателствата на 21 век, неосигуряването на достатъчно добри квалификационни и преквалификационни форми.
6. Увеличаване на броя на учениците и паралелките и липса на стаи и кабинети, което може да затрудни осигуряването на едносменно обучение.
		7. Влошаване на финансовото състояние на училището поради икономическата криза, инфлацията и повишаване на цените на електроенергията, газа и водата. Невъзможност за инвестиции в материално-техническата база.
8. Неуспешно справяне в конкуренцията с по-големите училища в района.







II. Цели и стратегии в дейността на училището:
1. Мисия
26.СУ “Йордан Йовков“ е образователна институция с утвърден престиж и авторитет. Училището подпомага учениците в процеса на тяхното индивидуално развитие и израстване и  определя за своя мисия да ги възпитаваме в човечност, разбирана като:
-върховна добродетел
-отношение към всеки ученик, родител, учител и служител в училището и към всички хора
-основа за изграждане на училищната култура
В образователно - възпитателна среда и с прилагането на актуални педагогически модели и решения ние възпитаваме учениците в ценности като: доброта, почтеност, трудолюбие, взаимна подкрепа, личностно израстване. Така ги подготвяме да имат успешна житейска и професионална реализация.
2. Визия
Утвърждаване на 26.СУ „Йордан Йовков“ след 4 години като модерно, съвременно, конкурентоспособно училище  чрез:
-изграждане на СТЕМ център в направления „Роботика и Киберфизични системи“, „Дизайн и 3D прототипиране“ и „Зелени технологии и устойчиво развитие“ и високотехнологични оборудвани и свързани класни стаи;
-обучение в сигурна, здравословна и подкрепяща среда, реализирана чрез образователни традиции и дигитално развитие;
-постоянно повишаване квалификацията на учителите; изграждане на сплотена училищна общност; подготвени и мотивирани учители; работа с младите учители чрез наставничество;
- формиране на знаещи и можещи личности, способни да правят отговорни избори и да реализират идеите си в динамична и конкурентна социална среда;
-стимулиране на личностното развитие на учениците, нагласата за успешна професионална реализация, активно гражданско поведение чрез учене през целия живот.
3. Ценности
-възпитаване на учениците в общочовешки ценности
-работа в екип
-стремеж към високи резултати
-взаимоотношения на доверие и подкрепа
-толерантност и съпричастност
-недопускане на дискриминация
-съхраняване живота и здравето на учениците и на персонала
4. Приоритетни цели: 
1. Повишаване на качеството и ефективността от образователния процес
2. Управление, изграждане и развитие на модерна, мотивираща, подкрепяща и безопасна учебна среда
3. Развитие на училищната общност в партньорство с родителите и кварталната общественост
4. Формиране на гражданско, здравно, екологично и интеркултурно възпитание, физическа активност и спорт
5. Формиране на национално самосъзнание, общочовешки ценности на учениците и патриотично възпитание
6. Реализиране на ефективно приобщаващо образование
7. Противодействие на тормоза и насилието
8. Превенция на риск от ранно отпадане от системата на училищното образование и прилагане на механизъм за съвместна работа с институциите по обхващане на деца и ученици в училищна възраст

5. Главна цел за учебната 2026/2027 година
Да се утвърди авторитетът на 26. СУ „Йордан Йовков“ като училище, което постига високи резултати, има сплотена развиваща се общност и пази традиционните ценности, чрез:
· продължаване на работата за повишаване на резултатите от обучението на учениците; 
· успешно развитие на STEM центъра по Плана за възстановяване и устойчивост;
· възпитаване на общочовешки добродетели и намаляване нивото на агресията.

III. Дейности за реализиране на целите, стратегиите и приоритетите на училището за учебна година 2026/2027

1. Административни дейности

	Дейност
	Отговорник
	Срок

	Актуализация на вътрешно-учебни нормативни документи според изискванията на РУО и МОН
	Учители
зам.-директори
	09.2026 г.

	Изготвяне/актуализация на учебните програми по ИУЧ и ФУЧ, на избираемите модули по профилиращите предмети и на плановете на класните ръководители
	Учители
зам.-директори
	09.2026 г

	Разпределяне на часовете и на учителите, които ще преподават ООП, ФУЧ, ИУЧ
	Директор
	постоянен

	Изготвяне на график за провеждане на консултации с ученици и родители
	Учители
зам.- директори
	30.09.2026

	Изготвяне на график за дежурства
	Зам.- директори
	20.09.2026

	Изготвяне на Списък Образец №1 за учебната 2026/2027 година
	Директор
	20.09.2026

	Изготвяне на годишни разпределения на учебния материал и на плановете на класните ръководители
	Учители
	15.09.2026 

	Изготвяне и утвърждаване на график за контролни и класни работи 
	Директор
	30.09.2026

	Планиране на броя на пенсиониращите се педагогически кадри
	Директор
	31.12.2026

	Планиране на нуждите от педагогически кадри
	Директор
	15.09.2026

	Планиране на необходимата учебна и училищна документация
	Директор
	По график

	Преглед на задължителната документация за началото и края на учебната година 
	Зам.- директори
	12.09.2026

	Планиране на броя постъпващи първокласници, петокласници и осмокласници
	Директор
	31.01.2027

	Оформяне на училищната документация в ел. дневник и в съответните ел. платформи
	Зам.-директори
Системен администратор
	15.09.2026

	Периодични заседания на педагогическия съвет
	Учители
Зам.-директори
Директор 
	постоянен

	Провеждане на входни и изходни нива и анализ на резултатите от тях
	Учители
Главен учител
	По график

	Изготвяне на график за провеждане на училищно оценяване с формата на НВО 4., 7., 10. клас и ДЗИ 12. клас
	Директор
Зам.- директори
	По график




2. Социално-битови и стопански дейности

	Дейност
	Отговорник
	Срок 

	Получаване на санитарно разрешително за началото на учебната година
	директор
	15.09.2026

	Технологизиране на основните процеси на въвеждане на информацията
	Системен администратор
	постоянен

	Определяне на приоритетите при подобряване на материално-техническата база
	Директор
	постоянен

	Задоволяване на най-неотложните потребности от учебно-технически средства, е-дневник, училищен сайт
	Директор
Системен администратор
	постоянен

	Реализация на планираните ремонтни и строителни дейности
	Директор
	постоянен

	Мерки за подобряване на здравната хигиена в училище
	Мед. лице
	постоянен





3. Честване на празници и провеждане на училищни тържества

	Дейност
	Отговорник 
	Срок 

	СЕПТЕМВРИ

	Тържествено откриване на учебната година
	Комисия
	14.09.2026

	21 септември - Международен ден на мира
	Учители, Учители ЦДО
	

	22 септември - Ден на независимостта на Р. България
	Учители, Учители ЦДО
	

	ОКТОМВРИ

	1 октомври - Международен ден на музиката
	Учители, Учители ЦДО 
	

	5 октомври - Международен ден на учителя
	Учители, Учители ЦДО
	

	16 октомври - Международен ден за борба с глада
	Учители, Учители ЦДО
	

	18 Октомври - Международен ден на Философията
	Учители, Учители ЦДО
	

	24 октомври - Международен ден за борба с наднорменото тегло и затлъстяването
	Учители, Учители ЦДО
	

	Семеен празник в училищния двор
	Учители, Учители ЦДО
Зам.-директори
Директор
	10.2026

	Учебна евакуация
	Учители,
Зам.-директори
Директор
	До 10.10.2026

	НОЕМВРИ

	1 ноември - Ден на народните будители
	Учители, Учители ЦДО
	

	9 ноември – Седмица на Йордан Йовков и Патронен празник 
	Учители, Учители ЦДО
Зам.-директори
Директор
	

	Спортен турнир „Бялата лястовица“ в чест на Патронния празник
	Учители по ФВС
	

	Седмица на бащата
	Учители, Учители ЦДО
	

	10 ноември - Международен ден на младежта
	Учители, Учители ЦДО
	

	16 ноември - Международен ден за толерантност
	Учители, Учители ЦДО
	

	ДЕКЕМВРИ

	1 декември - Международен ден за борба със СПИН
	Учители, Учители ЦДО
	

	3 декември - Международен ден на хората с увреждания
	Учители, Учители ЦДО
	

	5 декември - Международен ден на Доброволеца
	Учители, Учители ЦДО
	

	Седмица, посветена на коледните празници и обичаи – изготвяне на украса, коледни изложби, базари, тържества по класове
	Учители, Учители ЦДО
	

	Коледен кулинарен базар
	Учители, Учители ЦДО
	

	ЯНУАРИ

	11 януари – Международен ден на думата „Благодаря“
	Учители, Учители ЦДО
	

	21 януари – Ден на прегръдката
	Учители, Учители ЦДО
	

	ФЕВРУАРИ

	9 февруари - Световен ден за безопасен Интернет
	Учители по информационни технологии
	

	14 февруари - Международен ден на влюбените „Св. Валентин“
	Учители, Учители ЦДО
	

	18-19 февруари – Отбелязване на годишнината от обесването на Васил Левски
	Учители, Учители ЦДО
	

	МАРТ

	1 март - Баба Марта
	Учители, Учители ЦДО
	

	3 март - Национален празник на Р. България
	Учители, Учители ЦДО
	

	14 март – Денят на числото „Пи“
	Учители, Учители ЦДО
	

	22 март - Световен ден на водата
	Учители, Учители ЦДО
	

	Празник на буквите в 1.клас
	Начални учители, Учители ЦДО
	

	АПРИЛ

	7 април - Световен ден на здравето
	Учители, Учители ЦДО
	

	15 април - Международен ден на милосърдието
	Учители, Учители ЦДО
	

	22 април  - Ден на Земята
	Учители, Учители ЦДО
	

	Семеен празник в училищния двор 
	Учители, Учители ЦДО
Зам.-директори
Директор
	

	Великденски празници
	Учители, Учители ЦДО
	

	МАЙ

	Тържествено изпращане на абитуриентите
	Зам.-директори
Директор
Учители
	

	24 май - Ден на българската просвета и култура и на славянската писменост
	Учители, Учители ЦДО
	

	Провеждане на класни годишни тържества от 1. до 3. клас, празници по класове
	Начални учители, Учители ЦДО
	

	ЮНИ

	2 юни - Ден на Ботев
	Учители, Учители ЦДО
	

	5 юни - Международен ден за опазване на околната среда
	Учители, Учители ЦДО
	

	Провеждане на класни годишни тържества за 4.-7.клас
	Учители, Учители ЦДО
	






4. Културно-масова и спортно-туристическа дейност
	Дейност
	Отговорник
	Срок

	Организиране и провеждане на клубове по интереси:
· Клуб „ La pandilla“
· Клуб „ Работилничката на малките сръчковци“
· Клуб „ Приложни изкуства“
· Клуб „ Изящни изкуства“
· Клуб „ Математически приключенци“
· Клуб „ Магията на блокфлейтата“
· Клуб „ Кино и литература“
· Клуб „Сцена и кадър“
· Вокална група
· Клуб „ Мост“ ( младежи- отговорност- смелост – толерантност)
· Клуб „Робинзон“
	Комисия
Елена Терентова
Силвия Петрова
Даниела Стефанова
Добринка Савова
Добромира Янева
Милена Драганова
Ангел Байрактаров
Стефана Васева
Цвета Цонева
Йордан Танковски
Генадий Матвеев
	По график

	Провеждане на платени извънкласни дейности:
· Таекуондо 
· Хип-хоп танци 
· Народни танци 
· Футбол 
· Шахмат 
· Баскетбол
· Театър
	Външни организации
Директор 
	По график

	Посещения на музеи, исторически и архитектурни паметници
	Класни ръководители
Учители
	Постоянен

	Посещения на театрални постановки, изложби и други прояви от столичния културен живот
	Класни ръководители
Учители
	Постоянен

	Реализиране на еднодневни екскурзии с образователна цел
	Класни ръководители
Учители
	По график

	Организация и провеждане на зелено училище – 1. – 4. клас 
	Учители
	м. април

	Участие в дейностите по националния спортен календар
	Учителите по ФВС
	По график








5. Дейности по насърчаване на четенето и повишаване на грамотността

	Дейност
	Отговорник
	Срок

	Информация в сайта на училището и във Фейсбук страницата за инициативата „Алея на книгата“, „Коледен базар на книгата“, „Пролетен базар на книгата“.
	Учители по информационни технологии, учители по български език и литература
	Септември, декември 2026 г. – април, май 2027 г.

	Продължаване на инициативата „Сподели книга!“.
	Учители по български език и литература, начални учители
	постоянен

	Организиране на четене на Йовкови разкази по паралелки във връзка с патронния празник на училището.
	Учители по български език и литература, класни ръководители
	9.11.2026 г.

	Провеждане на училищни конкурси и състезания във връзка с патронния празник.
	Учители по български език и литература, учители по изобразително изкуство, начални учители
	9.11.2026 г.

	Състезание по правопис в V и VI клас и за най-добър четец в III и IV клас. 
	Начални учители, учители по български език и литература, учители за целодневна организация
	9.11.2026 г. – I кръг 
април 2027 г. – II кръг

	Продължаване на инициативата „Тате, прочети ми!“, свързана със Седмицата на бащата
	Учителите на I клас и на подготвителната група, педагогическият съветник
	Ноември 2026 г.

	Организиране на семинар за учители на тема: „Ранна диагностика на затруднения при усвояване на четенето“.
	Ресурсен учител, педагогически съветник, психолог, начални учители
	Октомври 2026 г.

	Участие в олимпиадите по български език и литература и в национални и регионални литературни конкурси.
	Учителите по български език и литература, начални учители
	Януари 2027 г. / постоянен

	Организиране на семинар за родители – „Как да насърчим детето да чете?“
	Педагогически съветник, психолог, начални учители
	Януари 2027 г.

	Продължаване на инициативата „Подари книга!“ и обогатяване фонда на училищната библиотека
	Директор, библиотекар, учители
	Постоянен

	Популяризиране на електронни библиотеки и учебни помагала /“Словото“, „Читанка“, „Литернет“/
	Учители по български език и литература, начални учители
	Постоянен

	Работа по проект „Мога да си направя книга“ ( 1. – 4. клас), книжка „Веселушка“ (подготвителна група)
	Начални учители, педагогически съветник, учители за целодневна организация, учител в подготвителна група
	Март 2027 г.

	„Моля, почети ми!“ – ученици от гимназиален и прогимназиален етап четат на по-малките във времето за самоподготовка.
	Учителите за целодневна организация, началните учители, класни ръководители
	Април 2027 г.

	Организиране и провеждане на 
пробни изпити за НВО (7. и 10. клас) и ДЗИ (12. клас).
	Учители по български език и литература, учители по математика и  по предмет, избрани за втори ДЗИ
	Април / Май 2027 г.

	Издаване на училищен вестник.
	Учители по български език и литература
	постоянен

	Организиране на уроци в училищната библиотека, музеи или посещения на театрални постановки във връзка с учебната програма.
	Библиотекар, всички учители
	постоянен

	Препоръчване на допълнителна литература за четене през лятната ваканция, след консултация с библиотекар.
	Начални учители, учители по български език и литература
	Май / Юни 2027 г.

	Използване на игрови методи за стимулиране на четенето (1. – 4. клас)
	Начални учители
	постоянен

	Срещи с автори за начален, прогимназиален и гимназиален етап по случай Международния ден на книгата.
	Начални учители, учители по български език и литература
	Април 2027 г.

	Ефективна работа с учениците, невладеещи български език в достатъчна степен, в часовете за допълнителна подкрепа, както и своевременно уведомяване на родителите за тяхното ниво на компетентност.
	Учители по български език, начални учители
	постоянен

	Подпомагане за деца, чиито майчин език не е български, чрез включването им в различни дейности – публично четене, изработване на табла за езиковите норми и правила, изработване и представяне на презентации.
	Учители по български език
	постоянен

	Литературно четене за Васил Левски.
	Учители по български език, начални учители
	Февруари 2027 г.

	Включване в Националния маратон на четенето.
	Учители по български език
	02. – 23. април 2027 г.

	Дискусия върху художествен роман – „Песента на щуреца“ – във връзка с темата за агресията.
	Учители по български език
	Април 2027г.









6. Провеждане на олимпиади и състезания

	Дейност
	Отговорник
	Срок

	Олимпиада по математика – IV – XII клас – общински кръг
	Учители по математика
	до 12.12.2026 

	Олимпиада по География и икономика – V – XII клас – общински кръг 
	Елена Търгова
	до 16.01.2027

	Олимпиада по История и цивилизации – V – XII клас – общински кръг
	А. Младенова
	до 10.01.2027 

	Олимпиада по Български език и литература – V – XII клас – общински кръг
	Учители по БЕЛ
	до 22.01.2027 

	Олимпиади по природни науки - V – XII клас – общински кръг
	В. Власаков
Н. Димитрова
	до 29.01.2027 

	Олимпиада по английски език - V – XII клас – общински кръг
	П. Младенова
	до 23.01.2027

	Национално състезание „Ключът на музиката“ – общински кръг
	Цвета Цонева
	22.01.2027 г., начало 10:00 часа

	Математическо състезание „Европейско кенгуру“
	Учители по математика
	18.03.2027 г., 12.00 ч

	Международно състезание Spelling bee
	Учители по английски език
	04.2027 г.




7. Външно оценяване и ДЗИ

	Дейност
	Отговорник
	Срок

	НВО – IV клас – Български език и литература
	Класни ръководители 4.клас
	03.06.2027 г.

	НВО – IV клас – Математика
	Класни ръководители 4.клас
	04.06.2027 г.

	Пробен изпит НВО за VII клас по Български език и литература
	Учители по български език и литература
	Април / Май 2027 г.

	Пробен изпит НВО за VII клас по Математика и природни науки
	Учители по математика
	Април / Май 2027 г.

	НВО – VII клас – Български език и литература
	
	16.06.2027 г.

	НВО – VII клас – Математика и природни науки
	
	18.06.2027 г.

	НВО – X клас – Български език и литература
	
	16.06.2027 г.

	НВО – X клас – Математика и природни науки
	
	18.06.2027 г.

	Пробен изпит ДЗИ – БЕЛ 
	П. Николова
	04.2027 г.

	Пробен изпит ДЗИ – профилиращ предмет
	А. Антонов,

	04.2027 г.

	ДЗИ – XII клас – Български език и литература
	
	19.05.2027 г.

	Втори ДЗИ – XII клас 
	
	21.05.2027 г.

	Допълнителни ДЗИ по желание
	
	26.05. – 03.06.2027 г.




8. Квалификационни дейности

	
ВЪТРЕШНОИНСТИТУЦИОНАЛНА КВАЛИФИКАЦИЯ
(планират се задължително 16 академични часа за учебната година за всеки педагогически специалист)

и ВЪВЕЖДАЩА КВАЛИФИКАЦИЯ
(планира се при установена необходимост)


	


Вид квалификация/тема

	
Организационна форма

(лектории, вътрешноинсти-туционални дискусионни форуми, открити практики, методическо подпомагане, презентации на творчески проекти, резултати и анализи на педагогически изследва-ния и постижения, споделяне на иновативни практики)
	


Време на провеждане
	


Целева група
(брой участници)
	


Ръководител/ отговорник за провежданата квалификационна форма
	


Брой акаде-мични часове

	1. Въвеждаща квалификация: „Запознаване с историята и традициите на училището, с училищната култура и възприетите от училищната общност ценности”
	
Лектория
	
Септември 2026 г.
	Новопостъпили в училището педагогически специалисти 
	Директор, заместник-директори
	
1
акад. час

	2. Въвеждаща квалификация: „Запознаване с особеностите на ученическата общност и на отделните класни общности и на възможностите за успешно взаимодействие с тях”
	
Методическо подпомагане
	
Септември 2026 г.
	Новопостъпили в училището педагогически специалисти 
	Директор, заместник-директори
	
1
акад. час

	3. Вътрешноинституционална квалификация: „Подготовка на училищните изпитни материали за входно ниво по отделните предмети за учениците от 5. клас
	
Дискусия
	
Октомври 2026 г.
	Учителите, преподавали в 4. кл. през 2025/2026 г., учителите, преподаващи в 5. и в 4. кл. през 2026/2027 г.
	Преподавателите на 5. и 4. клас
	
2
акад. часа

	4. Вътрешноинституционална квалификация: „Промени в държавните образователни стандарти и нови моменти в наредбите и другите нормативни документи”. 
	
Методическо подпомагане
	
Октомври 2026 г.
	Всички педагогически специалисти   
	Директор
	
2
акад. часа

	5. Вътрешноинституционална квалификация: „Обсъждане на доклад-анализ за съпоставка на РЕЗУЛТАТИТЕ от изходните нива на учениците в края на 2025/2026 г.
	
Дискусия

	
Октомври 2026 г.
	Всички педагогически специалисти 

	А. Радичкова -главен учител
	
2
акад. часа

	6. Вътрешноинституционална квалификация: „Популяризация на постиженията на училището чрез рекламна дейност, социални мрежи и др.“ за 8. клас всяка година
	
Дискусия
	
Ноември 
2026 г.
	Всички педагогически специалисти 
	Директор,
Екип за личностна подкрепа
	
2
акад. часа

	7. Вътрешноинституционална квалификация: „Анализ на работата за участие в ученическите олимпиади и състезания по учебните предмети и на подготовката за държавни зрелостни изпити и за НВО в 4. ,7. клас и в 10. клас. Обсъждане на резултатите от работата по училищния план за насърчаване и повишаване на грамотността“ 
	
Дискусия
	
Март
2027 г.
	Всички педагогически специалисти
	Директор,    
А. Радичкова -    главен учител             
	2
акад. часа

	8. Вътрешноинституционална квалификация: „Добри практики за насърчаване на четенето”
	Споделяне на добри практики
	      Май
2027 г.
	Учители в подготвителната група, начален етап, учителите в ГЦОУД, учители-те по български език и всички заинтересовани 
	Учителите по БЕЛ,
Класните ръководители в начален етап
	2
акад. часа

	

ПРОДЪЛЖАВАЩА КВАЛИФИКАЦИЯ


	
Тема

	Организационна форма

(курс, семинар, тренинг, школа, практикум, лектория, уебинар, специализация и др.)
	
Време на провеждане
	
Целева група
(брой участници)
	
Източник на финансиране
	
Брой акаде-мични часове

	1. „Формиращо оценяване в процеса на  училищно обучение. Форми, методи, инструментариум“ (изнесено обучение в хотел „Ягода“ – Казанлък/Стара Загора)
	Семинар РААБЕ
	Март 2027 г.
	25 педагогически специалисти
	Училищен бюджет
	1 кредит

	2. Повишаване на професионално квалификационната дейност на педагогическите специалисти
	
	Срок - постоянен
	Всички педагогически специалисти
	
	

	3. „Методи и подходи при работа с хиперактивни деца и деца с нарушена концентрация и внимание“
	Семинар РААБЕ
	Януари
2027 г.
	Всички педагогически специалисти
	Училищен бюджет
	1 кредит

	4. Курс по БЧК – II част
	Семинар
	Февруари
2027 г .
	Всички     педагогически специалисти 
	 Училищен бюджет     

	1 кредит

	5. Курс по БДП
	Семинар
	Декември 2026 г.
	Всички педагогически специалисти
	Училищен бюджет
	1 кредит




9. Контролни дейности

	Обект и предмет на контролните дейности
	Отговорник
	Срок

	Учебната работа на учениците и техните учебни резултати
	Учители
Зам.-директори
Директор
	постоянен

	Учебната, педагогическата и организационната работа на учениците и учителите
	Учители
Зам.-директори
Директор
	постоянен

	Работата на обслужващия и помощния персонал
	Зам.-директори
Директор
	постоянен

	Косвен контрол върху организации, свързани с училищните дейности
	Зам.-директори
Директор
	постоянен

	Счетоводна дейност
	
	постоянен

	Финансово управление и контрол
	
	постоянен

	Форми на контролната дейност
	Отговорник
	Срок

	Педагогически проверки  
· тематични 
· текущи
	Учители
Зам.-директори
Директор
	постоянен

	Административни проверки
· на училищната документация, свързана с учебния процес
· на друга документация (техническа и технологична, документи за материалните и стоковите дейности, по трудово-правните отношения с персонала, финансово-счетоводна документация)
· на социално-битовата и стопанската дейност
· по спазването на: закон за защита на личните данни, стратегия за управлението на риска, правилника за вътрешния трудов ред в училището, правилника за дейността на училището, изготвените графици, седмично разписание
	Зам.-директори
Директор
	постоянен

	Проверка по изпълнението на препоръките, дадени от старши експерти от РУО и МОН
	Зам.-директори
Директор
	постоянен







10. Взаимодействие с родителите

	Дейност
	Отговорник
	Срок

	Осъществяване на взаимодействие с родителската общественост чрез съвместна дейност с училищното настоятелство
	Класни ръководители
Зам.-директори
Директор
	постоянен

	Ангажиране на училищното настоятелство при решаване на проблеми и въпроси, свързани с подобряване на материалната база, форми за извънкласна и извънучилищна дейност
	Класни ръководители
Зам.-директори
Директор
	постоянен

	Засилване на взаимодействието с родителските активи по класове за постигане на синхрон между семейното и училищното възпитание
	Класни ръководители
Зам.-директори
Директор
	постоянен

	Съдействие от родителите при подготовка и провеждане на училищни мероприятия
	Класни ръководители
Зам.-директори
Директор
	постоянен

	Провеждане на родителски срещи
	Класни ръководители
Зам.-директори
Директор
	септември
декември
март



Годишният план е приет на заседание на ПС с Протокол № 13/09.09.2026 г. и е утвърден със заповед № РД-1/15.09.2026 г.     на директора на 26. СУ „Йордан Йовков“.

Пролетка Николова

директор


